Maailmassa on monia kirjoja, mutta vain yksi Kirjojen Kirja.
Se on Jumalan Sana, Raamattu.
Tervetuloa seuraamaan ohjelmasarjaa joka käsittelee eskatologiaa -
eli raamatunopetusta lopunajoista.
Aihe on erittäin monipuolinen, mielenkiintoinen ja syvälle luotsaava.
Tänään mukanani studiossa on -
Avainmedian pitkäaikainen toiminnanjohtaja Niilo Närhi.
Tervetuloa, Niilo! - Kiitos paljon. - Mielenkiintoista on, -
että viime vuosina/vuosikymmeninä ei ole enää kuulunut -
raamatunopetusta, raamattutunteja tai ohjelmasarjoja lopunajoista.
Kun mennään 20, 30 jopa 40 vuotta taaksepäin, -
niin lopunajat olivat yksi hyvin merkittävä opetussarjojen kohde -
Suomen helluntailiikkeessä ja monissa seurakunnissa.
Niilo, kun mietitään Jeesuksen takaisin tuloa, -
miksi tätä aihepiiriä ei kenties viime aikoina ole pidetty esillä?
Mitä mieltä olet tästä asiasta?
Yksi syy tietysti saattaa olla se, -
että siihen aikaan, kun käsiteltiin tätä aihepiiriä hyvinkin usein, -
niin siinä saattoi olla tai olikin -
pelkoa synnyttäviä aineksia.
Mehän jokainen olemme kuulleet, -
että jotkut helluntaikotien lapset kokivat -
jopa traumaattisia kokemuksia.
He pelkäsivät sitä, että jos nyt ylöstempaus tulee, -
ja minä jään tänne. Kun vanhemmat lähtevät, -
niin mitä sitten minulle tapahtuu.
Tuohon mielenkiintoinen kommentti: -
vaimoni, joka on alle 50-vuotias, -
kasvoi uskovassa helluntaikodissa ja kertoi näin.
Tultuaan lapsena koulusta kotiin eikä isä tai äiti ollut siellä, -
niin hän oikeasti pelkäsi, että Jeesus oli nyt tullut takaisin.
Vielä kysymys tuosta. Muistatko aikanaan nuorisofilmin -
'Kuin varas yöllä'? - Kyllä muistan, -
koska itsekin olin sitä esittämässä.
Siinähän on juuri hyvin raflaavasti kuvattu -
kuvaus ylöstempauksesta ja siitä, mitä sen jälkeen tapahtuu.
Hyvä ystäväni Timo Tikka, -
joka työskenteli täällä Avain-medialla aiemmin, kertoi, -
että hänellä oli tällainen tapa. Kun hän tuli koulusta poikasena, -
ja kun isä ja äiti eivät olleet kotona, hänelle hiipi epäilys, -
että nyt Jeesus on varmaan tullut ja hän on jäänyt tänne.
Hänen taktiikkansa oli juosta raput alas.
Siellä naapurin mammalla oli aina vaunuissa joku lapsi päiväunilla.
Hän kurkkasi vaunuihin. Jos lapsi oli siellä, -
niin huoh! hän oli varma, että ylöstempausta ei ole ollut.
Yksi syy voivat olla juuri tällaiset traumaattiset kokemukset, -
joita ihmiset siihen aikaan kokivat.
Nyt tietysti meidän on hyvä huomioida, -
että ei meidän pidä jotain raamatunopetusta ja oppia -
lakata opettamasta siksi, että sitä on puutteellisesti käsitelty.
Emmehän me lopeta rahan käyttämistä, -
vaikka joku levittää vääriä seteleitä.
Sitten täytyy oikaista opetus ja tehdä siitä sellainen, -
että se herättää meissä ennen muuta kaipuuta -
ja rohkaisee ja innoittaa odottamaan sitä suurta päivää.
Jos peilataan vuosikymmeniä taaksepäin, niin mitä ajattelet, -
jos sieltä on tullut harmaan- tai pelonsävytteisiä tuntemuksia -
nuorille uskovaisille tai lapsille.
Nyt opetamme kuitenkin samasta Raamatusta samoja asioita nykyään.
Mitä painotuseroja näkisit, että tässä voisi olla ennen ja nyt?
Kyllä se painotusero tulee aivan varmasti sarjamme aikana esiin -
juuri siinä, että me elämämme Jeesuksen käsiin antaneet -
saamme olla 100-prosenttisen varmoja, -
että me kelpaamme sellaisenaan.
Kun meidät on vanhurskautettu, -
niin me kyllä olemme myös sen myötä valmiina.
Ennen ehkä se painotus oli enemmän sitä, -
että pitää tehdä sitä, tätä, tota eikä saa tehdä sitä, tätä, tota.
Jos teet näitä asioita tai et ole täydellinen -
tai olet epäonnistunut, niin ehkä juuri silloin Jeesus tulee -
etkä pääsekään mukaan. - Juuri näin.
Tämä sarja kyllä tulee painottamaan enemmänkin positiiviseen puoleen.
Toki joissakin Raamatun opeissa on myös pelottavia aineksia.
Jos puhutaan iankaikkisesta kadotuksesta, vihan ajasta, -
joka tulee kohtaamaan maanpiiriä, niin totta kai ne pelottavat, -
mutta ei meitä Kristuksessa olevia.
Myös yksi syy siihen, miksi varmaan monet julistajat ovat jättäneet -
väliin lopunaikoja käsittelevän eskatologisen puolen, voi olla, -
että monenlaisten teorioiden ja käsitysten takia -
monet ajattelevat, etteivät sitten siihen kajoa ollenkaan.
Se ei kuitenkaan mielestäni ole hyvä tapa.
Paavali jätti meille -
erittäin hyvän esimerkin siinä, -
kun hän Apostolien teoissa pitää jäähyväispuhetta -
(Ap. t. 20) Efeson seurakunnan vanhimmille.
Hän sanoo, että minä en ole vetäytynyt pois -
julistamasta teille kaikkea Jumalan tahtoa.
Siis Paavali julisti kaikkea Jumalan tahtoa, -
ja Jumalan tahtohan on ilmoitettu Raamatussa.
Kyllä toki Raamatussa myös lopunajan tapahtumat ovat -
vahvasti esillä. - Kyllä.
Sellainen mielenkiintoinen näkökulma tähän: -
Nuorena miehenä v. 1991 jäin evankeliumityöhön.
Toimin koulutyöntekijänä eli nuorisoevankelistana.
Niin siihen aikaan ikäryhmäni evankelistojen parissa -
meillä oli tällainen ajattelutapa.
Meidän ei tarvitse tietää lopunajoista -
eikä ole mitään järkeä tuntikaupalla käyttää aikaa niitä tutkien, -
koska evankeliumilla on kiire.
Meidän tulee vain julistaa Kristusta. Näin me ajattelimme.
Kun mietit tätä ohjelmasarjaa ja peilaat tuosta näkökulmasta, -
niin miksi tämän nyt marginaaliinkin jääneen aiheen käsittely -
on sinun mielestäsi tärkeää?
Siihen on olemassa nippu syitä ihan henkilökohtaisella tasolla.
Omalla kohdallani varmaan johtuu siitä, että ikää on alkanut tulla, -
niin olen kiinnostunut myös eskatologiasta -
ja tutkinut sitä menneiden vuosien aikana.
Tässä kesällä olin kerran taas sauvakävelyllä.
Tapani harjoitella on ottaa sauvat ja lähteä luonnon helmaan lenkille.
Siellä hyvin usein esirukoilen eri asioiden puolesta.
Puhun kielillä ja lataan omaa sisäistä akkuani.
Sain viime kesänä ihan selvän kehotuksen yhdellä rukouslenkillä, -
että Avainmedialla pitäisi nyt aloittaa raamatunopetussarja -
eskatologiaan liittyvistä kysymyksistä.
Se oli liikkeelle paneva tekijä.
Kun itse olen tutkinut tätä aihepiiriä, niin olen havainnut, -
että se on synnyttänyt minussa uskoa ja luottamusta -
Raamatun todellisuuteen ja ilmoituksen paikkansa pitävyyteen.
Mielenkiintoista. Tällainen kysymys: -
Sinut tunnetaan seurakunnissamme ja herätysliikkeessämme -
erittäin vankkana raamatunopettajana.
Vuosikymmeniä nuoresta asti sinut tunnettiin raamatunopettajana.
Onko eskatologia eli oppi lopunajoista -
mm. Ilmestyskirja ja Danielin kirja, -
niin ovatko nämä aihepiirit olleet tutkimuskohteitasi jo pitkään -
vai saiko kesällä tullut Herran Sana sinussa tutkimushalun?
Kun tulin uskoon, niin siihen aikaan puhuttiin paljon...
Tulin uskoon Ruotsissa ja sielläkin muistan, -
kun Västeråsin paikallisessa helluntaisrk:ssa puhuttiin -
aiheesta 'Tidstecken visar att Jesus är nära'.
Oli tämmöinen sarja 'Aikojen merkit osoittavat, -
että Jeesuksen tulo on lähellä'. Kiinnostuin tästä aihepiiristä.
Kävin kuuntelemassa niitä opetuksia.
Lueskelin tietysti näitä klassikkokirjoja, -
Vilho Hartosen kirjaa 'Mitä pian tapahtuu?' -
ja muita silloin saatavilla olevia.
Kyllä se sitten matkan varrella häivettyi pois, -
ja tilalle tuli uusia aiheita.
Mutta kuten totesin, muutamien vuosien ajan on kiinnostus palannut -
tähän aiheeseen. Tänä päivänä on myös -
saatavana valtavasti aihepiiriin liittyvää materiaalia.
Nyt se vaan on tullut, -
ja tämä kesäinen kävely laittoi -
tämän prosessin vielä enemmän käyntiin.
Kun ajatellaan näitä lopunajan tapahtumia, -
niin kuin mainitsit, niin opetusta on valtava kirjo.
Näkemyksiä on hyvin erilaisia.
On toisistaan vahvastikin poikkeavia tulkintoja -
tästä lopunaikojen aikajanasta.
Voimmeko me kristittyinä olla ensinkään varmoja, -
missä järjestyksessä nämä lopunajan tapahtumat tapahtuvat?
Ensinnäkin täytyy sanoa vielä, -
että sukeltaminen Raamatun profeetalliseen kirjallisuuteen on -
erittäin kiehtovaa ja mielenkiintoista.
Amerikkalainen tutkija John F. Walvoord on todennut, -
että Raamatusta löytyy noin 1 000 profetiaa, -
joista yli puolet on jo toteutunut.
Kun melkein puolet on vielä toteutumatta, -
niin tämähän kertoo meille siitä, että lopunaikojen lopunajat -
tulevat olemaan profeetallisesti myös erittäin latautunutta aikaa.
Kun tutkijoiden mukaan noin 26-28 % -
Raamatun kirjoituksista on profeetallista, -
niin on päivänselvä asia, -
että näihin asioihin törmää jokainen raamatuntutkija.
Uudessa testamentissa on yli 300 profetiaa, ennustusta -
Jeesuksen toisesta tulemuksesta.
Vanhasta testamentista löytyvät ensimmäisen tulemuksen profetiat -
toteutuivat kaikki kirjaimellisesti mm. niin, -
että Jeesuksen syntymäpaikka, Hänen elämänsä, opetuksensa, -
Hänen kuolintapansa, ylösnousemus ovat kirjaimellisesti toteutuneet.
Voidaan siis olla aivan varmoja siitä, -
että myös nämä muut lopunaikojen ennustukset, -
kuten Jeesuksen paluu, tulevat myös ajallaan ja tavallaan -
kirjaimellisesti toteutumaan.
Niilo, mitä olet mieltä tästä?
Jotkut kristityt opettavat näin: -
jos on vaikka henkisesti herkkä, ahdistuva ihminen -
tai vasta lyhyen aikaa uskossa ollut, -
niin silloin ei kannattaisi paneutua opetukseen lopunajasta, -
ei Ilmestyskirjaan eikä Danieliin, koska se voi järkyttää uskoa?
Oletko sitä mieltä, että näin on? Vai vahvistavatko nämäkin -
ihmisen sisintä? - No, minä nyt sanon näin, -
että jos Jumala on jostain syystä nähnyt tarpeelliseksi -
sisällyttää Raamattuun 26-28 % -
profeetallisia osioita, niin kyllä ne ovat kaikille luettavaksi.
Sitten kokonaan eri asia on, miten ne avataan ja selitetään -
ja millä painotuksella. Pelosta käsin vai rohkaisusta käsin.
Toki on selvää, että jos ihmisen mielenterveys järkkyy, -
niin jotkut Raamatun asiathan voivat -
muodostua negatiivisiksi hänen kohdallaan.
Emme kuitenkaan voi sivuuttaa yli 26 % Raamatun ilmoituksista.
Kyllä meidän on hyvä pysähtyä myös profeetallisten aineksien äärelle.
Tämä on sellainen problemaattinen asia. Mietitäänpä esimerkiksi näin, -
että mehän Avainmediassa olemme lähetystalo.
Me tahdomme viedä evankeliumin, -
ettei yksikään hukkuisi ennen Kristuksen toista tulemusta.
Voitaisi siis sanoa näin, että eihän meidän tarvitse -
tietää tulevaisuudesta. Meidän tarvitsee tietää vain nyt, -
että julistetaan evankeliumia. Nyt kriittinen kysymys: -
Miksi Jumala ilmoittaa ihmisille tulevaisuuden asioita?
Miksi meidän tarvitsee niistä tietää?
Me voimme kyllä tietää -
tulevaisuuteen liittyviä asioita.
Jos minä katson nykyään tätä maailmaamme, niin näen, -
että tämä kyllä nyt pahasti natisee liitoksissaan.
Nationalismi nousee joka puolella.
Kulkutaudit, köyhyys, monenlaiset vitsaukset ja sodat -
koskettavat kansoja eri puolilla maapalloa.
Kyllä tämä perin ankeaa olisi, jos joutuisin ajattelemaan, -
että tämä jatkuu näin vuodesta toiseen, -
eikä mitään päätepysäkkiä olisi näköpiirissä.
Tältä kantilta katsottuna toivo ja tietoisuus siitä, -
että on parempi maailma tulossa, Jumala lopettaa tietyn aikakauden -
ja alkaa uusi, niin sehän rohkaisee meitä. - Kyllä.
Ja antaa meille toivoa. Kyllä on selvä asia, -
että voimme tietää monia asioita lopunajan tapahtumista, -
koska Jumala on ne Raamattuun kirjoittanut meitä varten.
On hyvä muistaa, että sana 'apocalypsis', -
jota käytetään lopunaikojen kirjallisuudesta -
ja erityisesti Ilmestyskirjan tapahtumista, -
niin ei se tarkoita salaamista ja peittämistä, -
vaan se tarkoittaa itse asiassa paljastamista.
Apocalypsis on paljastamista, ilmestys näistä.
Jumala siis haluaa meille paljastaa sen, -
että Hänellä on maailma ja sen historia kontrollissaan.
Tapahtuipa Venäjällä mitä tahansa, Amerikassa mitä tahansa, -
mitä tapahtuu Kiinassa, Intiassa, Pakistanissa, Lähi-idässä, -
niin tiedämme, että on joku, joka kontrolloi ja tietää.
Hänellä on kontrollissaan myös historian kulku.
Niilo, voitko siis ikään kuin väittää, -
että näiden harmaallakin värjättyjen apokalyptisten kirjojen, -
Ilmestyskirjan, Danielin kirjan jotkut opetuskohdat, -
joita ei ehkä heti ymmärrä, nekin tuovat toivoa ja luottamusta?
On olemassa Jumala, joka hallitsee ja olemme turvallisella pohjalla.
Nimenomaan. Näin pitää painottaa ja on erittäin tärkeää muistaa, -
että Ilmestyskirjan 1. luvun jakeessa 1 sanotaan näin: -
Siis ei salatakseen, vaan näyttääkseen.
Ilmestyskirjaa tutkiessamme löydämme sieltä -
Jumalan ikuisen suunnitelman, ja se rohkaisee meitä.
Vau! Tapahtuipa ympärillämme mitä tahansa, Jumala on puikoissa.
Tämähän innostaa valtavasti ruveta tutkimaan tätä aihepiiriä.
Mieleni tekee jo hamuta oma Raamattu käsiin ja alkaa lukea.
Mitä sanoisit tämän ohjelmamme lopuksi?
Tuolla on katselija, joka ajattelee mistä hän aloittaisi.
Toki näitä jaksoja tulee useita lisää.
Kun tätä sarjaa katsoo, niin sieltä hän voi sitten oppia, -
mitä lopunajat Raamatussa ovat. Mutta ennen niitä muita osia -
mitkä pikaohjeet antaisit sille, -
joka haluaa nyt pikkuisen porautua lisää lopunaikoihin?
Joo, tämä on mielenkiintoinen kysymys.
Niin kuin sanottu, tästä aihepiiristä on monia teorioita.
Ja tuota, en lähde nyt suosittelemaan mitään kirjaa -
tai jotain ohjelmasarjaa.
No, voisin suositella, että kannattaa kyllä katsoa tätä sarjaa.
Tässä pyrimme nyt avaamaan niin, -
että hänkin, joka ei ole teologisesti kovin syvällä, -
voi löytää joitain niitä asioita, -
mitä Jumala on päättänyt ilmoittaa meille tulevaisuudesta.
Nythän tietysti mielenkiintoinen kysymys on, -
miksi Jumala sitten ilmoittaa meille tulevia asioita.
Luen täältä muutamia Raamatun jakeita, jotka kertovat meille, -
minkä takia... Ensinnäkin tietysti se, -
että me tämän kautta tiedostamme, että Jumala tietää tulevaisuuden.
Jesaja 46:10: -
Sitten Jesaja 41:22-23: -
Jumala siis haastaa kaikki epäjumalat: -
"Pystyttekö te sanomaan tulevaisuuden?"
Sitten Johannes antaa evankeliumissaan vastauksen, -
miksi ylipäätään Jumala ilmoittaa tulevia asioita (Joh. 14:29).
Jumala siis ilmoittaa tulevia asioita, -
jotta luottamuksemme ja uskomme Hänen Kaikkivaltiuteensa -
ja kontrolliinsa lisääntyy.
Niilo Närhi, kiitos mielenkiintoisista opetuksista! - Kiitos paljon.
Kiitos sinulle, joka katsoit tätä sarjaa -
Raamattu ja ihmiskunnan tulevaisuus
Pysy kuulolla! Sarja jatkuu hyvin mielenkiintoisissa merkeissä.
Siunausta!
Tekstitys: Tuula-Riitta Virrankare
Jos haluat tukea Raamattu ja ihmiskunnan tulevaisuus -ohjelmaa, -
niin soita numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle tilille. Viite on 2011.
Kiitos lahjoituksestasi!